  Туспуктэм: Данил Кузнецов Наталия Сильвестрова 15-17 южтолэзе Россиын кунлэсь азьмуртсэ быръёзы. «Мобильный избиратель» ӵектос улсын бырйисьёслэн куаразэс кытын луэмзыя сётыны луонлыксы вань. « Тӥ можете лыктыны котькуд матысь избирательной комиссие. Но со понна тӥледлы заявление гожтоно луоз. Самой капчиез, мон малпамъя, со Госуслуги пыр. Или ТИК-е (Территориальная избирательная комиссия – ред.), соос али ик басьто ни заявлениосты, или «Мои документы» МФЦ-е вазиськыса » Елена Андреева, Ижкарысь быръёнъёсъя 5/19 номеро участковой ӧрилэн тӧроез Куриськонэз 11-тӥ южтолэзёзь сётыны кулэ. Нош 6-тӥ южтолэзьысен куриськонэз котькудаз быръёнъёсъя участковой ӧриын гожтыны луоз. Соос 16 часысен 20 часозь ужалозы, шутэтскон нуналъёсы – 9 часысен 13 часозь. Озьы ик ӵектос улсын адямиос быръёнъёсы дорысьтызы пыриськыны быгато. « Если тӥ висиськоды ке, яке ураме потаны секыт ке, тӥ можете ужасьёсты ӧтьыны дорады. Со понна тоже заявление гожтоно луоз. Сое можно телефон пыр жингыртыса асьтэлэн участковой комиссияды, яке нош ик Госуслуги пыр сётыны, яке асьтэос лыктыны можете участковой избирательной комиссие » Елена Андреева, Ижкарысь быръёнъёсъя 5/19 номеро участковой ӧрилэн тӧроез Участковой ӧрие телефон пыр яке отчы мыныса куриськонэз 7-тӥ южтолэзьысен 17 южтолэзе 14 часозь сётыны луэ, Госуслуги пыр – 5-тӥ южтолэзьысен 11-тӥ южтолэзёзь. Егит муртлы 18 арес 17-тӥ южтолэзе тырме ке, солэн озьы ик али ини палэнын яке дорысьтыз куара сётон пумысен куриськон гожтыны луонлыкез вань. Кура сётыны 15-тӥ, 16-тӥ, яке 17-тӥ южтолэзе быгатэ.  Тодэ вайытом, Россиысь быръёнъёсъя шор ӧри азьмуртэз быръёнъёсын кура сётон бюллетеньлэсь текстсэ юнматӥз. Тегъёс: быръёнъёс Россилэназьмуртэз куарасётон Удмуртия Россия  